|  |  |  |  |  |
| --- | --- | --- | --- | --- |
| Številka: | 43001-44/2024 |  | oznaka naročila: | U-25/24  |
| Datum: | 6. 3. 2024 |  | MFERAC: | 2431-24-000154/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

|  |
| --- |
| **Predmet naročila:****UJMA 2023: Izdelava izvedbenega načrta na nivoju Projekta za izvedbo(PZI) rehabilitacije prepusta na R3-690/1234 v km 4,610.** |

Vsebina in cilji naročila

Na regionalni cesti R3-690/1234 Majšperk - Jurovci v naselju Doklece se nahaja prepust v km 4,610.

Območje, kjer je nazivni objekt umeščen, je evidentirano v varstvenem režimu NATURA 2000 in ekološko pomembnem območju, imenovanem Dravinjska dolina.

Tik ob mostu, na levi strani v smeri stacionaže, se nahaja vodooskrbna cev, v neposredni bližini pa poteka nadzemni elektro kablovod (daljnovod). V območju predvidene obdelave rehabilitacije ceste se nahaja elektro podzemni kablovod in TK omrežje.

Odsek ceste R3-690/1234 na območju mostu je po seznamu študije Predlog ukrepov za zaščito dvoživk na cestah v upravljanju DRSI (CKFF, februar 2018), med km 0.112 in km 9.057, evidentiran kot odsek prehajanja dvoživk.

Prepust je v slabem stanju. Zaradi zamakanja propadajo betonske površine prekladne konstrukcije in podpor. Lokalno so vidne razpoke v plošči in korodirana armatura. Razpoke so prav tako vidne med oporniki in krilnimi zidovi. Vozišče je v določeni meji obravnave poškodovano in dotrajano.

Cilj predmetnega naročila je izdelava izvedbenega načrta – PZI za izvedbo nadomestnega prepusta z rehabilitacijo navezovalne ceste ter vodnogospodarskimi ureditvami z namenom, da se odpravijo posledice ujme 2023 in izboljša stanje infrastrukture.

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-44/2024.